അതീവ ജാഗ്രത!! നിപ ബാധിച്ചു മരിച്ച കുട്ടിയുടെ അമ്മക്കും നേരിയ രോഗലക്ഷണം ഇവരുമായി സമ്ബര്ക്കത്തിലുള്ള 20 പേരുടെയും സാമ്ബിള് പരിശോധിക്കും, ഇതുമായി ബന്ധപ്പെട്ട് നാളെ വൈകീട്ട് അവലോകന യോഗം ചേരും മരിച്ച കുട്ടിയുടെ അമ്മക്കും നിപ ലക്ഷണം. നേരിയ പനിയാണ് ഇവര്ക്കുള്ളത്. ഇവര് ഐസൊലേഷനില് നിരീക്ഷണത്തിലാണ്. ഇവരുമായി സമ്ബര്ക്കത്തിലുള്ള 20 പേരുടെയും സാമ്ബിള് പരിശോധിക്കും. മരിച്ച കുട്ടിയുടെ വീട്ടില് കേന്ദ്ര സംഘം സന്ദര്ശനം നടത്തി. കോഴിക്കോട് ചാത്തമംഗലം മുന്നൂരിലാണ് കേന്ദ്രസംഘം സന്ദര്ശനം നടത്തിയത്. നിപ ബാധിച്ച് മരിച്ച 12കാരന് റമ്ബുട്ടാന് പഴം കഴിച്ചിരുന്നതായാണ് ബന്ധുക്കള് നല്കുന്ന വിവരം. ഇതിന്റെ പശ്ചാത്തലത്തില് റമ്ബുട്ടാന് പഴത്തിന്റെ സാമ്ബിളുകള് കേന്ദ്രസംഘം ശേഖരിച്ചു. ഇത് വവ്വാലുകള് എത്തിയ ഇടമാണോ എന്ന് പരിശോധിക്കും. വൈറസ് ബാധ വവ്വാലുകളില് നിന്ന് ഏറ്റതാണോ എന്ന് തിരിച്ചറിയുന്നതിനാണ് ഇത്. കുട്ടികളുടെ മാതാപിതാക്കളും അടുത്ത ബന്ധുക്കളും ഉള്പ്പെടെയുള്ളവരെ കണ്ട് സംസാരിച്ചു. കുട്ടി കഴിച്ച ഭക്ഷണം, ഇടപെട്ടിട്ടുള്ള മൃഗങ്ങള് തുടങ്ങിയവക്കുറിച്ചൊക്കെ സംഘം വിവരങ്ങള് ശേഖരിച്ചു. അതിനിടെ ആരോഗ്യമന്ത്രിയുടെ സാന്നിധ്യത്തില് കോഴിക്കോട് മെഡിക്കല് കോളേജില് വകുപ്പ് മേധാവിമാരുടെ യോഗം ചേര്ന്നു. ലക്ഷണങ്ങളുള്ളവരുടെ സാമ്ബിള് പൂനെയിലേക്ക് പരിശോധനക്ക് അയച്ചതായി ആരോഗ്യമന്ത്രി പറഞ്ഞു. നിപ ചികിത്സക്കായി മെഡിക്കല് കോളേജിലെ സൗകര്യങ്ങള് വര്ധിപ്പിക്കുമെന്നും മന്ത്രി വ്യക്തമാക്കി. നാളെ വൈകീട്ട് അവലോകന യോഗം ചേരും.